
Vilkaviškio rajono savivaldybės 
visuomenės sveikatos biuro

direktorės 2016 m. sausio 14 d.

įsakymu Nr. V – 1
NUOTRAUKŲ KONKURSO „IR ŽIEMĄ SVEIKAI GYVENU!“ NUOSTATAI
I. BENDROSIOS KONKURSO NUOSTATOS
1. Nuotraukų konkurso „Ir žiemą sveikai gyvenu!“ nuostatai (toliau – Nuostatai) nustato konkurso tikslą, vykdymo laiką, konkurso organizavimo taisykles, laimėtojų vertinimo kriterijus ir apdovanojimų tvarką.

2. Nuotraukų konkursas „Ir žiemą sveikai gyvenu!“ (toliau – Konkursas) skirtas visiems Vilkaviškio rajono gyventojams. Tikslas – skatinti Vilkaviškio rajono gyventojų sveiką gyvenseną, fizinį aktyvumą žiemos metu, imuniteto stiprinimą,  kūrybiškumą.
3. Konkurso laikas - nuo 2016 m. sausio 15 d. iki 2016 m. vasario 26 d. 

II. KONKURSO ORGANIZAVIMO TVARKA

4. Konkurso organizatorius – Vilkaviškio rajono savivaldybės visuomenės sveikatos biuras (toliau - Biuras). Konkurse gali dalyvauti visi Vilkaviškio rajono gyventojai be išankstinės registracijos ir be apribojimų. 
5. Konkursui pateiktos nuotraukos turi atitikti konkurso temą „Ir žiemą sveikai gyvenu!“, t. y. nuotraukose turi būti užfiksuotas asmuo ar asmenys sportuojantys, grūdinantys, pramogaujantys ar kitaip stiprinantys savo sveikatą žiemą (galimos temos: bėgimas, grūdinimasis, slidinėjimas, čiuožimas, žaidimai su sniegu ir t.t.).
III. REIKALAVIMAI NUOTRAUKOMS

6. Konkursui pateikiamos tik skaitmeninių nuotraukų bylos (failai).

7. Konkursui galima pateikti tik 2015 m. gruodžio mėn. ir 2016 m. sausio – vasario mėn. darytas nuotraukas. 

8. Konkursui siunčiamos nuotraukų skaitmeninės bylos (failai) privalo atitikti šiuos reikalavimus: 

· JPG formatas, ne mažiau kaip 300 KB. Dydis pikseliais ne mažesnis nei 3000 x 2000. Pageidautina, kad pagal dydį ir kitus parametrus tai būtų spaudai tinkamas failas.

· Failo pavadinimas turi būti toks: nuotraukos pavadinimas_autoriaus pavardė_autoriaus vardas.
· Nuotraukos gali būti spalvotos arba nespalvotos. Nuotraukos turi būti sukurtos nenaudojant kompiuterinių filtrų, montažų ir kitų panašių priemonių. 
· Skaitmeninės bylos (failai), neatitinkančios šių reikalavimų, vertinamos nebus.
9. Nuotraukas siųsti elektroniniu paštu vilkaviskis.vsb@gmail.com ne vėliau kaip iki 2016 m. vasario 26 d. 

10. Kartu su nuotraukomis nurodomas: 1) nuotraukos autoriaus vardas ir pavardė, kontaktiniai duomenys (telefonas, el. paštas); 2) kita informacija (nuotraukos laikas, vieta, kas joje vaizduojama, kita informacija autoriaus nuožiūra). 

11. Nuotraukos autorius pagal galiojančius teisės aktus atsako už autorinių teisių pažeidimus. Pateikdamas nuotrauką konkursui, jis patvirtina, kad yra šios nuotraukos autorius, kad turi joje esančių asmenų sutikimą šią nuotrauką naudoti konkurse.
12. Autorius konkursui gali pateikti tik vieną nuotrauką. 
13. Visos konkursui pateiktos nuotraukos konkurso vykdymo metu gali būti dedamos į Biuro interneto svetainę: www.vilkaviskiovsb.lt, Biuro socialinę paskyrą: https://www.facebook.com/Vilkaviskio-Visuomenes-Sveikatos-Biuras.
14. Biuras pasilieka teisę keisti konkurso taisykles. 

IV. KONKURSUI PATEIKTŲ NUOTRAUKŲ VERTINIMAS

15. Nuotraukų skaitmeninės bylos (failai), neatitinkančios 6, 7, 8 punktuose nurodytų reikalavimų, vertinamos nebus.
16. Nuotraukos, pateiktos vėliau, nei numatyta šių Nuostatų 9 punkte, vertinamos nebus.
17. Konkursui pateiktas nuotraukas vertina Biuro sudaryta komisija (toliau – Komisija).
18. Komisijai vertinti nuotraukos pateikiamos nenurodant jų autorių.
19. Pagrindiniai nuotraukų vertinimo kriterijai:
· Išradingumas, meniškumas ir originalumas; 
· konkurso temos atitikimas; 
· techninė nuotraukų kokybė;
20. Iš visų konkursui atsiųstų nuotraukų Komisija išrenka vieną nuotrauką, kurios autorius bus apdovanotas biuro įsteigtu prizu.
21. Komisija pasilieka teisę skirti papildomus apdovanojimus už tam tikrus kriterijus. 
VI. KONKURSO LAUREATŲ APDOVANOJIMAI

22. Konkurso nugalėtojai skelbiami 2015 m. kovo mėnesį. 
23. I vietos nuotraukos autorius bus pakviestas į Biurą atsiimti apdovanojimų. 
24. Pasibaigus konkursui, Biuras pasilieka teisę naudoti (leidžiant leidinius, plakatus, skelbti interneto tinklalapyje ir kt.) nuotraukas, kurios buvo pateiktos konkursui, nurodant autorystę. Autorius, pateikdamas nuotrauką konkursui sutinka, kad Biuras gali naudoti nuotrauką savo tikslais. Už nuotraukų panaudojimą autoriams honoraras nemokamas.
VII. BAIGIAMOSIOS NUOSTATOS
25. Nuotraukų atsiuntimas konkursui „Ir žiemą sveikai gyvenu!“ laikomas autoriaus ir Biuro susitarimu dėl šiuose nuostatuose išdėstytų reikalavimų laikymosi. 
_________________________

